Juodkalnijos perperas

Apie kitus perperus skaityti Perperas (reikšmės).

Perperas (, dgs. перпери) – Juodkalnijos piniginis vienetas 1906-1918 m. Pavadintas pagal ankstesnį Serbijos perperą, buvusį Serbijos karalystės piniginį vienetą. Juodkalnijos kunigaikštystė, vėliau - Juodkalnijos karalystė laikė save jos įpėdine.

Juodkalnijos perperą sudarė 100 parų (, dgs. пара). Jis buvo lygus Prancūzijos frankui, nes Juodkalnija priklausė Lotynų valiutinei sąjungai. Juodkalnijai tapus Jugoslavijos karalystės dalimi perperą pakeitė Jugoslavijos dinaras.

XX a. pabaigoje Juodkalnija ketino vėl imti naudoti perperą, tačiau šis projektas nebuvo įgyvendintas.

Monetos
1906 m. buvo kaldinamos 1, 2, 10 ir 20 parų monetos. 1 ir 2 parų monetos buvo bronzinės, 10 ir 20 parų - nikelinės. 1909 m. ėmė kaldinti sidabrines 1 ir 5 perperų monetas, o 1910 m. - dar ir 2 perperų monetas. 1910 m. ėmė kaldinti 10 ir 20 perperų auksines monetas, taip pat nukaldino labai nedaug 100 perperų monetų.

Banknotai
1912 ir 1914 m. išleido 1, 2, 5, 10, 50 ir 100 perperų banknotus. 1917 m. okupacinė Austrijos kariuomenė išleido konvertuojamus čekius, kurių nominalai buvo nurodyti perperais. Okupacijos metu apyvartoje buvo ir ankstesni Juodkalnijos perperai.

Nuorodos 

Europos istorinės valiutos
Juodkalnija